הכדור 
אמרו, האין הכדור הצורה המושלמת מכל הצורות בתבל ? (וגם זאת האחרונה - תבל, צורה לה).; אם ניקח את כדור המשחק לדוגמה, נמצא שברו – קליפה חכמה, אשר מרכזה היא כל נקודה שתיגע בה.; ומה תוכו של הכדור ? אויר ורוח. ושם בתוך מרכז הרוח,; בנקודה העומדת בלב ליבו של כל הכדור, יש רק מרכז אחד מסור.; אז תתמסר...; ומהו הכדור שבידנו, אם לא משל לכדור הארץ.; ומהם כל המרכזים שעל פניו, אם לא האדם וכל מושבותיו.; שטועה לחשוב שהכול סובב סביבו, מתחבר ומתרכז רק לעצמו.; שטועה לחשוב שתפיסתו היא תפיסת כל הכדור בכללותו.; אז תתמסר, תתמסר, אתה לא נמצא לבד על המגרש הזה.; תתמסר, תתמסר, לכולנו יש בלב מרכז אחד.; ועוד נקודה אחת אחרונה נותרה לי לברור, מהו מרכז המרכזים שעל פני הכדור ?; אמרו, האין זו הפיה אשר ממנה מקבל הכדור את האוויר לצורתו !?; ומה הוא מרכז המרכזים על פני כדור הארץ אם לא ירושלים,; שהיא פיית העולם, מרכז הרוח לכול הדתות על פני הכדור המושלם.; אז תתמסר, תתמסר, אתה לא נמצא לבד על המגרש הזה.; תתמסר, תתמסר, לכולנו יש בלב אחד.; 